佘詩曼（阿佘）年過70的母親Lily向來以招牌冬菇頭示人， 唯近月突然轉形象以布包頭或戴帽，隨後更傳出兩年前身體出現狀况，因接受治療致脫髮的消息。阿佘日前（28日）49歲生日，她昨天在社交平台分享攬住媽媽的照片，透露母親自年半前身體不適，因此今年的生日願望是將大家的祝福送給媽媽。
阿佘說︰「每年嘅生日都提醒我要感謝爹哋媽咪帶我嚟呢個世界體驗同學習。今年踏入第49年喇，好似做咗好多嘢，但係又好似有好多嘢重未做，要學嘅嘢重有好多好多，其中一個大課題就係生老病死。喺媽咪唔舒服嘅呢一年半，我好似又大個女咗，變得更堅強。健康當然重要，但係開心始終係第一位，淨係日日都見到媽咪呢個招牌笑容都冧晒啦～我今年嘅生日願望係：『希望大家一齊集氣，祝佘媽媽身體健康啦！』」
阿佘今年生日一如以往，跟不同的好友慶祝，當中包括「七魔女」的湯盈盈、梁靖琪、文頌嫻、姚樂怡、鍾麗淇及周家蔚，還有苗僑偉、張兆輝、許紹雄及女兒、監製鍾澍佳等。